CELEX: 62016CN0408
Language: et
Date: 2016-07-21 00:00:00
Title: Kohtuasi C-408/16: Eelotsusetaotlus, mille on esitanud Curtea de Apel Bucureşti (Rumeenia) 21. juulil 2016 – Compania Naţională de Autostrăzi și Drumuri Naţionale din România SA versus Ministerul Fondurilor Europene – Direcţia Generală Managementul Fondurilor Externe

17.10.2016   
            
            
               ET
            
            
               Euroopa Liidu Teataja
            
            
               C 383/3
            
         Eelotsusetaotlus, mille on esitanud Curtea de Apel Bucureşti (Rumeenia) 21. juulil 2016 – Compania Naţională de Autostrăzi și Drumuri Naţionale din România SA versus Ministerul Fondurilor Europene – Direcţia Generală Managementul Fondurilor Externe
   (Kohtuasi C-408/16)
   (2016/C 383/04)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Bucureşti
   
      Põhikohtuasja pooled
   
   
      Kaebuse esitaja: Compania Naţională de Autostrăzi și Drumuri Naţionale din România SA
   
      Vastustaja: Ministerul Fondurilor Europene – Direcţia Generală Managementul Fondurilor Externe
   
      Eelotsuse küsimused
   
   
               1.
            
            
               Kas direktiivi 2004/18/EÜ (1) artikli 15 punkti c tuleb tõlgendada nii, et see lubab liikmesriigil mitte kohaldada pärast Euroopa Liiduga ühinemist kõnealust direktiivi, kui tal on Euroopa Investeerimispangaga sõlmitud rahastamisleping, mis on allkirjastatud enne ühinemist ja mille alusel kohaldatakse sõlmitavatele riigihankelepingutele rahastaja poolt kehtestatud erinõudeid, nagu käesoleval juhul, mis on rangemad kui direktiivis kehtestatud nõuded?
            
         
               2.
            
            
               Kas direktiivi 2004/18/EÜ tuleb tõlgendada nii, et see keelab sellise õigusakti olemasolu siseriiklikus õiguses, nagu kiireloomuline määrus nr 72/2007 (O.U.G. nr 72/2007), kus nähakse ette Euroopa Investeerimispanga hangete sõlmimise juhistes kehtestatud sätete kohaldamine erandina selle õigusakti sätetest, millega kõnealune direktiiv on siseriiklikku õigusesse üle võetud, milleks käesoleval juhul on kiireloomuline määrus nr 34/2006 (O.U.G. nr. 34/2006), lisatud aruandes esitatud põhjustel, et täita enne ühinemist sõlmitud rahastamislepingut?
            
         
               3.
            
            
               Kas määruse (EÜ) nr 1083/2006 (2) artikli 9 lõike 5 ja artikli 60 punkti a tõlgendamisel võiks sellist riigihanget, mis on sõlmitud kooskõlas Euroopa Investeerimispanga hangete sõlmimise juhistega ja siseriikliku õigusega, pidada kooskõlas olevaks liidu õigusaktidega ja sobivaks saama Euroopa tagastamatut toetust, mis antakse tagasiulatuvalt?
            
         
               4.
            
            
               Kui vastus eelmisele küsimusele on eitav ning kui selline riigihange oleks siiski tunnistatud nõuetele vastavaks valdkondliku rakenduskava „Transport“ 2007–2013 (Programului operațional sectorial „Transport“ 2007–2013) kvalifitseerimiskriteeriumide täitmise kontrollimise hetkel, siis kas selline väidetav riigihankeid käsitlevate liidu õigusaktide rikkumine (pakkujate eelvaliku kohta mõnede kriteeriumide kehtestamine, mis on samaväärsed Euroopa Investeerimispanga hangete sõlmimise juhistes toodud kriteeriumitega, mis aga on rangemad kui direktiivis 2004/18/EÜ kehtestatud kriteeriumid – mis on üksikasjalikumalt esitatud käesoleva eelotsusetaotluse punktides 12–14) kujutaks endast eeskirjade eiramist vastavalt määruse nr 1083/2006 artikli 2 lõikele 7, mis tekitab kõnealusele liikmesriigile kohustuse kohaldada finantskorrektsiooni/vähendusprotsenti eelnimetatud määruse artikli 98 lõike 2 alusel?
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132)
   
      (2)  Nõukogu 11. juuli 2006. aasta määrus (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999 (ELT L 210, lk 25).